MTC โบรกฯชี้กำไร Q3/61 โตเด่น 51% พร้อมลุ้นเข้า MSCI แนะซื้อเป้า 57 บ.
MTC โบรกฯชี้กำไร Q3/61 โตเด่น 51% พร้อมลุ้นเข้า MSCI แนะซื้อเป้า 57 บ.
26 ต.ค. 2561

บล.โนมูระ พัฒนสิน ระบุในบทวิเคราะห์วันนี้(26ต.ค.) ว่า บริษัท เมืองไทย แคปปิตอล จำกัด (มหาชน) หรือ MTC (TP19F 57*)คาดกำไรสุทธิไตรมาส3/61 อยู่ที่ 980 ลบ. โตเด่น +51% เทียบช่วงเดียวกันของปีก่อน, +7% เทียบไตรมาสก่อนหน้าและทำ new high เพราะคาดรายได้ดอกเบี้ยเพิ่มขึ้นตามการเติบโตของสินเชื่อจากการขยายสาขาเชิงรุก และสามารถรักษา NIM ได้ดี แม้ต้นทุนทางการเงินจะสูงขึ้น จากการออกหุ้นกู้ระยะยาวเพิ่มขึ้น แต่ได้รับชดเชยจากสินเชื่อ p-loan ซึ่งมี yield สูงเติบโตดี นอกจากนี้ระยะยาวยังโตเด่น คาดกำไรสุทธิปี 2018- 20F โตเฉลี่ย 35% ต่อปี จากสินเชื่อที่เติบโตเด่น และการควบคุมคุณภาพสินทรัพย์ที่ดี จึงเลือกเป็น Top Pick กลุ่มฯ
Valuation: ประเมินราคาเหมาะสมที่ 57 บาท คิดเป็น Implied PBV ที่ 7.2 เท่า discount จากค่าเฉลี่ยย้อนหลังที่ 8.4 เท่า เนื่องจากมีการเติบโตต่ำกว่าอดีต อย่างไรก็ตามราคาหุ้นปัจจุบันซื้อขายอยู่ที่เพียง 6.4 เท่า มองว่าเป็นจุดที่เหมาะสมในการเข้าลงทุนCatalyst: NOMURA คาด MTC เข้า MSCI (ประกาศคืน 13 พ.ย.) เม็ดเงินราว 46 ล้านเหรียญ